google/wiki40b huggingface dataset:
Congis-sur-Thérouanne

Poloha

Obec má rozlohu 15,12 km². Najvyšší bod je položený 122 m n. m. a najnižší bod 42 m n. m.

Obyvateľstvo

Počet obyvateľov obce je 1 765 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kasia Mnasithea

Kasia Mnasithea (starogr. Κασία Μνασιθέα) bola olympijská víťazka pretekov dvojkolesových vozov so štvorzáprahom žrebcov v roku 153.
Kasia Mnasithea, dcéra Marka Vetléna Laita z Élidy, zvíťazila v Olympii na 233. hrách v pretekoch dvojkolesových vozov so štvorzáprahom žrebcov (tethrippon pólón). Tethrippon žrebcov sa stal olympijskou disciplínou v roku 384 pred Kr. Na olympijských hrách býval jazdec alebo vozataj v pretekoch zväčša anonymný a olympijský veniec si vždy odniesol len majiteľ víťazného voza alebo koňa a neprekážalo, aby tým majiteľom mohla byť aj žena.
Olympijské víťazstvo Kasie Mnasithey uvádza epigrafický nález (IvO 233, IvO = W. Dittenberger a K. Purgold, nápisy Olympia, Berlin 1896.) na podstavci jej nezachovanej sochy, objavený severovýchodne od olympijského Prytaneia.
Lewis Fry Richardson

Životopis

Bol najmladším zo siedmich detí Catherine Fryovej (* 1838 – † 1919) a Davida Richardsona (* 1835 – † 1913). Boli bohatou kvakerskou rodinou, otec podnikal v oblasti vyčiňovania a spracovania kože.
Ako dvanásťročný odišiel študovať do kvakerskej internátnej školy Bootham v Yorku, kde získal vynikajúce vzdelanie v oblasti prírodných vied. V roku 1898 začal študovať na univerzite v Durhame, kde navštevoval kurzy matematickej fyziky, chémie, botaniky a zoológie. O dva roky neskôr odišiel študovať na University of Cambridge, kde v roku 1903 ukončil štúdium tzv. natural science tripos zameraného na prírodné vedy. Ako štyridsaťsedemročný získal doktorát z matematickej psychológie na University of London
V roku 1909 sa oženil s Dorothy Garnett (* 1885 – † 1956), dcérou fyzika Williama Garnetta. Nemohli mať vlastné deti kvôli nekompatibilite krvných skupín, ale adoptovali dvoch synov a dcéru.

Pacifizmus

Richardsonova kvakerská viera zahŕňala silný pacifizmus a vďaka výhrade vo svedomí bol oslobodený z povinnosti bojovať v prvej svetovej vojne. To mu však následne zabránilo získať akademický post.

Meteorológia

Richardsonov záujem o meteorológiu a predpovedanie počasia ho priviedol k výskumu možností predpovedania počasia pomocou diferenciálnych rovníc. S touto metódou prišiel v roku 1922 v práci Weather Prediction by Numerical Process. Táto metóda sa dnes bežne používa, avšak v tej dobe ešte neexistovala výpočtová technika schopná riešiť takéto úlohy.
Zaoberal sa tiež atmosférickou turbulenciou, v tejto oblasti vykonal veľké množstvo experimentov. V tejto oblasti je po ňom pomenované tzv. Richardsonovo číslo.

Numerická matematika

Lewis Fry Richardson pracoval tiež v oblasti numerických metód. V tomto odvetví je po ňom pomenovaná tzv. Richardsonova extrapolácia, metóda na zvyšovanie rádu konvergencie postupnosti. Táto metóda sa využíva napr. pri Rombergovej metóde numerického integrovania, ako aj pri Bulirschovom-Stoerovom algoritme na riešenie obyčajných diferenciálnych rovníc.

Matematická analýza vojen

Lewis Fry Richardson sa tiež známy vďaka pokusom matematicky pochopiť vznik medzinárodného konfliktu. Z tohto dôvodu býva považovaný za zakladateľa, prípadne za spoluzakladateľa (spoločne s Quincym Wrightom a Pitirimom Alexandrovičom Sorokinom a ďalšími, napr. Kennethom Bouldingom, Anatolom Rapoportom a Adamom Curleom) vedeckej analýzy konfliktu, ktorú možno považovať za interdisciplinárnu oblasť kvantitatívnych a matematických spoločenských vied, skúmajúcu podmienky vzniku vojen, ako aj udržania mieru. Podobne ako pri predpovedi počasia, aj v tejto oblasti Richardson aplikoval najmä diferenciálne rovnice a teóriu pravdepodobnosti.
Je tiež pôvodcom teórie, že pravdepodobnosť vzniku vojenského konfliktu medzi dvoma štátmi je funkciou dĺžky ich spoločnej hranice. Štúdium hraníc štátov ho priviedlo k myšlienkam, ktoré možno považovať za základné v modernom štúdiu fraktálov.
V dielach Arms and Insecurity (1949) a Statistics of Deadly Quarrels (1950) sa pokúšal štatisticky analyzovať príčiny vzniku vojen. Medzi faktormi, ktoré pri týchto analýzach zohľadňoval boli napr. ekonomika, jazyk, či náboženstvo.
Turn the Page

Kompozícia

Segerova štúdiová aj koncertná verzia skladby „Turn the Page“ obsahuje smutný zvuk mellotronu a charakteristickú saxofónovú časť, ktorú zahral Alto Reed. Tom Weschler údajne pomohol inšpirovať Reeda k tejto melódii.
Bernes-sur-Oise

Poloha

Obec má rozlohu 5,45 km². Najvyšší bod je položený 81 m n. m. a najnižší bod 24 m n. m.

Obyvateľstvo

Počet obyvateľov obce je 2 371 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj IV. Druget

Juraj IV. Druget(h) (maď. IV. Drugeth György)  (* 8. jún 1633 - † 9. október 1661) bol príslušník humenskej zemepánskej vetvy Drugetovcov.
Jediný syn Jána X. Drugeta bol Juraj, ktorý sa narodil 8. júna 1633. Juraj IV. Druget sa stal dedičným županom užským. V bojoch proti Turkom bol zvolený za najvyššieho veliteľa košickej šľachtickej domobrany a šľachtickej domobrany na Zemplíne. Zomrel 9. októbra 1661.
Jeho potomkovia, najstarší syn Valentín bol biskupom. Prostredný syn Ján zomrel ako dieťa a najmladší Mikuláš zomrel v Snine slobodný v roku 1682. Mal ešte jednu dcéru Kristínu. Najsľubnejší sa ale zdal jeho syn Žigmund II. Druget.
Saint-Geniès-Bellevue

Poloha

Obec má rozlohu 3,78 km². Najvyšší bod je položený 214 m n. m. a najnižší bod 142 m n. m.

Obyvateľstvo

Počet obyvateľov obce je 2 165 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Vincent-de-Lamontjoie

Poloha

Obec má rozlohu 15,29 km². Najvyšší bod je položený 195 m n. m. a najnižší bod 69 m n. m.

Obyvateľstvo

Počet obyvateľov obce je 257 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Insviller

Poloha

Obec má rozlohu 8,34 km². Najvyšší bod je položený 259 m n. m. a najnižší bod 218 m n. m.

Obyvateľstvo

Počet obyvateľov obce je 192 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Strapatá veža

Názov

Strapatá veža sa stala známa v roku 1910. Vtedy na ňu z Mačacieho kotla vystúpil Alfred Grosz a z Baranej kotliny Oskar Mahler. Vtedy ju pomenovali Egenhoffercsúcs, Egenhofferspitze - štít Engelhofferovej. Terézia Engelhofferová (1855 – 1940) bola z Budapešti a bola priekopníčkou ženského horolezectva a lyžovania vo Vysokých Tatrách. Z jej podnetu bola na Gerlachovskom štíte umiestnená pamätná tabuľa s miléniom a štít bol premenovaný na štít Františka Jozefa I. Slovenskí vlastenci neskôr tabuľu rozbili. Názov štítu sa neujal, neprijali ho ani maďarskí turisti.

Turistika

Štít je prístupný len v sprievode horského vodcu.
She Wolf (pieseň Shakiry)

Loba

Pieseň má aj španielsku verziu „Loba“, ktorá bude použitá na podporu predaja albumu v španielsky hovoriacich krajinách. Pieseň „Loba“ má byť hraná na rozhlasových staniciach od 29. júna 2009.

Videoklip

Videoklip režíroval Jake Nava.
Ground Control (počítačová hra)

Gameplay

Hra obsahuje veľké množstvo rozličných jednotiek vrátane tankov, vznášadiel, lietadiel, pechoty, ktoré sú dopravované na bojisko transportérmi z orbitu planéty. Každý typ jednotky disponuje unikátnymi vlastnosťami, napríklad odlišním pancierovaním a výzbrojou. Hráčovi je umožnené upravovať niektoré vlastnosti jednotiek pred samotným spustením misie.

Datadisk a pokračovanie

Ešte v roku 2000 bol vydaný datadisk Ground Control: Dark Conspiracy rozširujúci hru o novú frakciu Phoenix Mercenaries a singleplayer kampaň s 15 misiami, nadväzujúcu na pôvodnú dejovú líniu.
Pokračovanie hry s názvom Ground Control II: Operation Exodus bolo vydané o štyri roky neskôr.
Neskorý paleolit na Slovensku

Poznámky k datovaniu

13000 pred Kr. je približný začiatok dryasu 2 (predpredposledná časť würmu), 11 000 pred Kr. je približný začiatok dryasu 3 (posledná časť würmu), 8300/8200 pred Kr., je staršie (a chybné) datovanie konca pleistocénu (začiatku holocénu/ preboreálu) dodnes na Slovensku zachované ako tradičný koniec paleolitu, 8000 pred Kr. je okrúhle číslo a staršie datovanie začiatku poslednej tretiny preboreálu (začiatku mezolitu), 9000 pred Kr. je okrúhle číslo a novšie datovanie začiatku poslednej tretiny preboreálu (začiatku mezolitu). V niektorých deleniach je koniec paleolitu (začiatok mezolitu) zhruba identický s koncom pleistocénu (začiatkom holocénu/preboreálu), čomu zodpovedá číslo cca. 9600 pred Kr. (v starších deleniach 8200 pred Kr.) alebo zaokrúhlene 10000 pred Kr. (v starších deleniach 8000 pred Kr.). Ak ako hranicu začiatku neskorého paleolitu stanovíme 11000 pred Kr., potom nižšie spomenuté kultúry epigravettien a magdalénien patria ešte do mladého paleolitu.

Podnebie

Počas tohto obdobia sa z geologického hľadiska okolo 9600 pred Kr. skončil pleistocén a posledná ľadová doba (würm) a začal sa holocén (poľadová doba).

Charakteristika

V závere pleistocénu došlo k čiastočnému vyľudňovaniu väčšiny Slovenska, čo bolo pravdepodobne spôsobené koncom štvrtohornej ľadovej doby: Ľadovec sa stiahol do Škandinávie, tundra a lesotundra sa zmenila na zmiešané lesy s dnešnou faunou a nová lovná zver si vyžadovala rozpad veľkých loveckých skupín. Nástroje boli menšie a vyrábali sa po dlhej dobe väčšinou opäť z domácej suroviny.
V tomto období doznieva kultúra epigravettien (20000/15000 – 11000 pred Kr.), ktorá je priamym pokračovaním gravettienu. Náleziská sú napríklad Veľká Ves nad Ipľom, Cejkov I, Nitra II, Trenčianske Bohuslavice.
Paralelnou kultúrou epigravettienu v strednej Európe je magdalénien (15000[?] – 10700 pred Kr., teda do začiatku dryasu 3). Na Slovensku sú nálezy zatiaľ zriedkavé (napr. Haligovce – jaskyňa Aksamitka v Pieninách, kde asi ide o presah z Poľska), hoci s nimi treba počítať, lebo magdalénien je doložený na Morave (15000 – 11000 pred Kr.) aj v Poľsku. Napríklad kostená industria na lokalite Skalka pri Púchove naznačuje možnosť prieniku magdalénienu na západné Slovensko z Moravy.
Z Poľska sporadicky prenikla do Popradskej kotliny kultúra świderien (11000 – 8800 pred Kr., teda do konca preboreálu). Je to kultúra, ktorá nadviazala na magdalénien. Náleziská sú Veľký Slavkov a Silická Jablonica. Charakteristické pre świderien sú čepeľovité listovité hroty.
Quincerot (Côte-d’Or)

Poloha

Obec má rozlohu 4,42 km². Najvyšší bod je položený 380 m n. m. a najnižší bod 202 m n. m.

Obyvateľstvo

Počet obyvateľov obce je 96 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Larche (Corrèze)

Poloha

Obec má rozlohu 5,74 km². Najvyšší bod je položený 340 m n. m. a najnižší bod 83 m n. m.

Obyvateľstvo

Počet obyvateľov obce je 1 588 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Návod

Návod je vyjadrenie pravidla ako dosiahnuť požadovaný cieľ. Dôležité sú návody na konanie.
David Brin

Životopis

Narodil sa v Glendale v Kalifornii. V roku 1973 získal bakalársky titul z astronómie na Kalifornskom technologickom inštitúte. V štúdiu pokračoval na Kalifornskej univerzite v San Diegu, kde v roku 1978 získal titul Master of Science z aplikovanej fyziky a v roku 1981 doktorát z astrofyziky.

Práca

V jeho najznámejšej sérii Uplift (doslova "Pozdvihnutie") (dve trilógie) rozvinul koncept legendárnej a rozsiahlej galaktickej civilizácie, ktorá je zodpovedná za „pozdvihnutie“ všetkých známych inteligentných foriem dýchajúcich kyslík. Ľudstvo je v tomto kontexte anomáliou, pretože nie je známy druh, zodpovedný za jeho pozdvihnutie, z čoho plynie nedostatok porozumenia a uznania zo strany iných inteligentných druhov.
Existuje tiež Uplift dodatok ku stolovej hre GURPS dovoľujúc hráčom hrať dobrodružstvá v tomto svete. Tento dodatok nenapísal David Brin, ale bol postavený na jeho dielach a sám prispieval informáciami k jeho tvorbe.
Röntgen

Röntgen, značka R, je zastaraná jednotka expozície ionizačnému žiareniu (značka X). Pomenovaná je po nemeckom fyzikovi Wilhelmovi Conradovi Röntgenovi.
Dnes sa ako jednotka expozície ionizačnému žiareniu používa SI jednotka coulomb na kilogram. 1 R = 2,58.10⁻⁴ C.kg⁻¹ Dávka 500 R počas 5 hodín je pre človeka smrteľná.
Biganos

Poloha

Obec má rozlohu 77,28 km². Najvyšší bod je položený 45 m n. m. a najnižší bod 0 m n. m.

Obyvateľstvo

Počet obyvateľov obce je 9 464 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Marc-Jaumegarde

Poloha

Obec má rozlohu 22,56 km². Najvyšší bod je položený 600 m n. m. a najnižší bod 241 m n. m.

Obyvateľstvo

Počet obyvateľov obce je 1112 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Yves Tanguy

Charakteristika

Jeho tvorba je nezobrazujúca, abstraktná a jeho tvary sa "presťahovali na súš" – púštny povrch, ďaleký horizont, dramatické svetlo – vplyv Dalího. Prvky a tvary už neplávajú, sú na dne, stvrdli, sú lineárnejšie a pripomínajú kamene. Je ovplyvnený aj východným umením. Priťahovala ho kaligrafia. Jeho tvorba je kresbovitejšia, je u neho viditeľný vplyv Giorgia de Chiricoa. V roku 1942 odišiel do USA.
Beerse

Obyvateľstvo

Beerse má približne 17 003 obyvateľov (2010).
Omiš

Omiš (tal. Almissa, lat. Onaeum) je mesto v chorvátskej Splitsko-dalmatínskej župe. Má takmer 16 000 obyvateľov a je známym turistickým centrom.

Polohopis

Mesto leží necelých 30 km juhovýchodne od Splitu. Stretávajú sa tu pohoria Mosor a Omišská Dinára. Rieka Cetina tu vytvára na mnohých miestach pred svojím ústím v Omiši hlboký a malebný kaňon. Rieka veľmi ovplyvňuje teplotu mora na tamojších plážach.

Dejiny

Omiš bol osídlený ilýrskymi kmeňmi a neskôr Rimanmi, stal sa oporným bodom neretvanských pirátov, ktorí boli veľmi obávanými protivníkmi na mori. Rieka Cetina, ktorá ústi v Omiši do mora bola pre pirátov strategickým miestem. Kostol sv. Michala z roku 1629 je na hlavnej ulici starej časti mesta. Nad kostolom je posledná zachovalá časť mestského opevnenia Peovica. V nadmorskej výške 311 m sa nachádzajú trosky pevnosti Starigrad. Na rozvoj mesta mala v minulosti vplyv susedná Poljičská republika, ktorú zrušil až Napoleon roku 1807. Za zmienku ešte stojí kostol sv. Petra na Priku z 9. storočia.
Majstrovstvá Európy v basketbale mužov 2017

Voľby organizátora

O organizáciu ME 2017 sa pôvodne uchádzalo až 12 krajín, niektoré so spoločnou kandidatúrou: Estónsko, Litva, Lotyšsko a Fínsko, Bulharsko, Severné Macedónsko a Srbsko, Belgicko, Izrael, Poľsko, Slovinsko, Spojené kráľovstvo. FIBA Europe 5. novembra 2015 oznámila za víťaza spoločnú kandidatúru Fínska, Izraela, Poľska, Rumunska a Turecka. O mesiac neskôr, 11. decembra 2015 zredukoval počet organizátorov na 4 krajiny, keď vyňala Poľsko, pričom dejiskom finálovej fázy turnaja sa stala istanbulská aréna Sinan Erdem Dome.
Majstrovstvá Afriky v korfbale

Majstrovstvá Afriky v korfbale je vrcholné africké podujatie národných tímov v korfbale, ktoré riadi Africká korfbalová federácia (IKF Africa). Prvý turnaj bol zorganizovaný v roku 2010 v Zimbabwe. Majstrovstvá prebiehajú s 4-ročnou periodicitou. V všetkých troch konaných turnajoch zvíťazilo družstvo Južnej Afriky.
Majstrovstvá tiež slúžia ako kvalifikačné podujatie na majstrovstvá sveta. Ešte pred prvým konaným turnajom afrického šampionátu sa v roku 2006 uskutočnil v Pretorii kvalifikačný (play-off) zápas o afrického účastníka na Majstrovstvá sveta 2007. Po výhre 33 : 6 nad Zimbabwe sa ním stala Južná Afrika.
Chailly-en-Brie

Poloha

Obec má rozlohu 17,36 km². Najvyšší bod je položený 159 m n. m. a najnižší bod 72 m n. m.

Obyvateľstvo

Počet obyvateľov obce je 1 416 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cesta I. triedy 54 (Česko)

Priebeh

Začína na križovatke s I/50 a E50 pri Slavkove u Brna, odkiaľ pokračuje cez Žarošice, Kyjov, Veselí nad Moravou (križuje I/55), Blatnice pod Svatým Antonínkem (križuje I/71).Pred obcou Boršice u Blatnice sa križuje s III\1004 , v obci sa križuje s III\1003 . V Slavkove sa križuje s II\499 a za obcou sa križuje s III\1002 . V Blatničke sa križuje s III\1005 .Pred Stráňami sa križuje s III\1001 a v obci sa  križuje s III/1000. Potom cesta pokračuje  na štátnu hranicu so Slovenskom, kde končí a odkiaľ pokračuje slovenská cesta I/54.
William Garrow

Životopis

Garrow študoval v obci Middlesex v škole svojho otca. Potom sa vyučil u Thomasa Southousea, právnika v Cheapside a absolvoval záverečnú advokátsku prax s pánom Cromptonom, špeciálnym obhajcom. Ako horlivý študent práva často pozoroval prípady v Old Bailey (súdny dvor v Londýne); v dôsledku čoho mu Crompton odporučil, aby sa stal advokátom alebo obhajcom. Garrow vstúpil do Lincoln's Inn v novembri 1778, a bol menovaný advokátom dňa 27. novembra 1783. Rýchlo sa stal uznávaným trestným obhajcom, a vo februári 1793 z neho vláda urobila kráľovského radcu v prípadoch týkajúcich sa zrady a ťažkých zločinov.
Do parlamentu bol zvolený v roku 1805 za okres Gatton. V roku 1812 sa stal prokurátorom a o rok neskôr generálnym prokurátorom pre Anglicko a Wales. Pokúšal sa o prijatie právnych predpisov, ktoré by odsúdili týranie zvierat. V roku 1817 sa Garrow stal barónom štátnej pokladnice a vysoko postaveným právnikom, bol nútený rezignovať na post v parlamente, a nasledujúcich 15 rokov strávil ako sudca. V obchodných prípadoch štátnej pokladnice nebol príliš úspešný, no dosiahol skvelé výsledky, keď na súdnom zasadaní využil znalosti trestného práva z doby svojho pôsobenia ako obhajca. Po rezignácii 1832 bol vládou na znak úcty menovaný za člena štátnej rady. 
V roku 1991 sa vďaka článku Johna Beattieho v londýnskom magazíne History Today, pod názvom „Garrow for the Defence“, význam jeho práce opäť dostal do povedomia akademikov 20. storočia. Garrow sa preslávil najmä metódou obhajoby klientov v trestnom práve, ktorá pomohla zaviesť do praxe v Spojenom kráľovstve, Spojených štátoch a ďalších bývalých Britských kolóniách moderný agresívny systém krížového výsluchu svedkov. Garrow je tiež známy spôsobom dokazovania, ktorý viedol k pravidlu priamych dôkazov. Jeho práca bola nedávno citovaná na najvyššom súde Kanady (1982)  a  na Írskom trestnom odvolacom súde (2006).
O Garrowových začiatkoch v Old Bailey nakrútila v roku 2009 produkčná spoločnosť Twenty Twenty televízny seriál Garrow's Law (Garrowov zákon).
Lamnidae

Lamnidae je čeľaď radu Lamniformes.

Charakteristika

Zástupcovia tejto čeľade majú kýl na chvoste, ktorý im zvyšuje rýchlosť počas plávania. Udržujú si aj nezvyčajne vysokú teplotu svalov, čo im taktiež umožňuje dosahovať pri plávaní vyššie výkony.
Arabská ríša

Volení kalifovia

Štát vznikol roku 622, keď proroka Mohameda prijala dnešná Medina ako svojho vládcu (od tohto roku sa počíta aj arabský letopočet - hidžra). V roku 630 Mohamed dobyl Mekku a do konca svojho života celú Arábiu. Po jeho smrti vládli volení kalifovia (Mohamedovi nástupcovia) sídliaci v Medine. V tomto období Arabská ríša dobyla Palestínu, Sýriu, Egypt, Cyprus, Cyrenajku, Irán, Arméniu, Gruzínsko a časť strednej Ázie.
Za vlády Uthmána (644-656) vznikol v ríši náboženský rozkol a vznikli suniti a šiíti. Po zavraždení Uthamána vypukla občianska vojna medzi Alím a Mu'ávijom (teda medzi Alíovcami a Umajjovcami), ktorá trvala 656 - 670.

Umajjovský kalifát

Samotný Alí bol zavraždený roku 661 a Umajjovci vtedy preniesli sídlo do Damasku. Po skončení občianskej vojny pokračovali vo výbojoch (670-732), v ktorých pripojili Maghrib, Pyrenejský polostrov, západnú Indiu a ďalšie časti strednej Ázie. V roku 732 postup Arabov do Európy zastavil pri Poitiers Karol Martel.
V roku 750 bol posledný Umajjovec zvrhnutý povstaním Alíovcov na čele s Abulom Abbásom (Abbásovci). Umajjovci boli potom vyvraždení, iba Abdarrahmán I. utiekol do Hispánie, kde vytvoril Córdobský emirát (neskorší Córdobský kalifáta).

Abbásovský kalifát

Abbásovci v roku 762 preniesli sídlo do Bagdadu a vytvorili z neho vtedy najväčšie mesto sveta. Od 8. storočia sa v centralizovanej ríši rozdelenej na provincie prejavovali decentralizačné tendencie. Ríša najväčší územný aj kultúrny rozmach dosiahla za Hárúna ar-Rašída (786 - 809), potom sa začala rozpadať na veľa menších štátov. Abbásovcom síce formálne ostalo jadro ríše až do roku 1258, ale v roku 945 sa fakticky podriadili dynastii Bújovcov, ktorú v polovici 11. storočia zvrhli Seldžuckí Turci.
Saint-Benoît-de-Carmaux

Poloha

Saint-Benoît-de-Carmaux má rozlohu 4,49 km². Najvyšší bod je položený 330 m n. m. a najnižší bod 217 m n. m.

Obyvateľstvo

Saint-Benoît-de-Carmaux má 2 145 obyvateľov (2009).
Graf vývoja obyvateľstva:
Zdroje: INSEE
Cesta I. triedy 14 (Slovensko)

Priebeh

Cesta začína na katastrálnom území mesta Banská Bystrica, kde pri mestskej časti Uľanka odbočuje z cesty I/59. Smeruje na severozápad dolinou riečky Bystrica a sleduje železničnú trať Vrútky – Zvolen. Najprv prechádza obcou Harmanec, následne susedným Dolným Harmancom, sleduje tok potoka Harmanec, pokračuje popri Harmaneckej jaskyni na ľavej strane a cez osadu Horný Harmanec. Potom začína serpentínami stúpať do sedla Malý Šturec, opúšťa údolie Harmanca a postupne klesá do doliny potoka Biela voda a zároveň do regiónu Turca. Prechádza popri rekreačnej osade Bartoška a popri odbočke do obce Čremošné (III/2174). Ďalej sleduje tok riečky Teplica a južne od mesta Turčianske Teplice, v blízkosti motorestu Šturec sa vidlicovito pripája na cestu I/65.
Hammersmith & City Line

Dejiny

Linka bola vetvou Metropolitan Line až do roku 1988 a odvtedy začala fungovať ako samostatná linka metra na úsekoch, ktoré Metropolitan Line prestala obsluhovať (Hammersmith – Baker Street a Liverpool Street – Barking).
Názov linky pochádza z jej pôvodného názvu Hammersmith & City Railway. Táto pôvodná 5 km železnica vychádzala zo stanice Hammersmith a končila vo Westbourne Park. Otvorili ju v roku 1864 a od jej otvorenia do roku 1868 tu spoločne premávali súpravy Metropolitan a Great Western Railways.
Aj keď bola posledná zmena pomerne dávno (1988), v niektorých staniciach sú ešte stále zvyšky označení (kachličky, kovové mapy) pôvodnej Metropolitan Line.

Vozový Park

Na Hammersmith & City Line premávajú súpravy typu C s charakteristickými farbami Londýnskeho metra – červenou, bielou a modrou. Súpravy linka zdieľa so Circle a District Line (vetva Edgware Road – Wimbledon) a každá súprava má 6 vozňov.

Budúcnosť

V roku 2008 bude do prevádzky uvedená nová stanica Wood Lane, ktorá sa bude nachádzať medzi súčasnými Shepherd's Bush a Latimer Road a bude sa nachádzať v blíkzosti televízneho centra BBC. Umožní ľahší prestup na Central Line. V dôsledku toho bude stanica Shepherd's Bush na Hammersmith & City Line premenovaná na Shepherd's Bush Market, aby sa vyhlo k zamieňaniu stanice Shepherd's Bush na Central Line. Je zaujímavé, že v novej stanici nebude predajňa lístkov, vraj ako oznámila TfL, kvôli veľkej rozšírenosti Oyster Card.
V roku 2011 by sa mala Hammersmith & City Line zlúčiť so Circle Line do trasy Hammersmith - Paddington - Aldgate - Victoria - Edgware Road, čo by malo odstrániť neschopnosť vynulovať meškania na stávajúcej Circle Line a taktiež aj umožniť zvýšiť frekvenciu spojov. Úsek Liverpool Street - Barking by mala novo obsluhovať predĺžená Metropolitan Line.
Občianske združenie Novum castrum

Záchrana hradu

Od roku 2010 sa podarilo ruinu Hanigovského hradu, ktorá bola obrastená náletovými drevinami a areál mohutnými stromami, vyčistiť. Vykonali sa tiež počiatočné výskumy, ktoré slúžili ako podklad ku projektovej dokumentácii obnovy. V roku 2011 členovia združenia začali murovať na hradobnom múre čisto na dobrovoľníckej báze a od roku 2013 sa zapojili do projektu Ministerstva kultúry SR a ÚPSVaR a spolu s nezamestnanými sa podarilo odkopať pôvodný gotický portál, obnoviť oblúk brány s prejazdom a osadiť nájdený pôvodný gotický portál. Podarilo sa na hrade stabilizovať všetky vážne statické poruchy a v roku 2016 bola začatá záchrana palácovej okennej klenby - krajintotvorného prvku Hanigovského hradu.
Remilly-en-Montagne

Poloha

Obec má rozlohu 8,47 km². Najvyšší bod je položený 565 m n. m. a najnižší bod 330 m n. m.

Obyvateľstvo

Počet obyvateľov obce je 130 (2009).
Nasledujúci graf zobrazuje vývoj počtu obyvateľov v obci.
Zdroje: INSEE